turjo4nis/wikipedia-bn-dump-20250701 huggingface dataset:
জ্যাক রুডল্‌ফ

জ্যাকোবাস আন্দ্রিজ জ্যাকুয়েস রুডল্‌ফ (; জন্ম: ৪ মে, ১৯৮১) ট্রান্সভাল প্রদেশের স্প্রিংস এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি।

প্রথম-শ্রেণীর ক্রিকেটে গ্ল্যামারগন ও টাইটান্সের পক্ষে খেলছেন জ্যাক রুডল্‌ফ। প্রিটোরিয়ায় অবস্থিত জনপ্রিয় ও সুপরিচিত সরকারি আফ্রিকান্স হোয়ের সিউনস্কুলে অধ্যয়ন করেছেন তিনি।

খেলোয়াড়ী জীবন 
২০০৩ সালে দক্ষিণ আফ্রিকার টেস্ট দলে খেলার জন্য মনোনীত হন। এরপূর্বে ২০০২ সালে সিডনিতে অনুষ্ঠিত নববর্ষের টেস্টে তাকে দলে অন্তর্ভুক্তির বিষয়ে বিতর্কের সূত্রপাত ঘটে। অ-শ্বেতাঙ্গদের কোটা প্রথাকে অস্বীকার করে তাকে দলে নেয়া হয়। পরবর্তীতে জাস্টিন অনটং তার স্থলাভিষিক্ত হয়েছিলেন। তবে, দল নির্বাচকমণ্ডলী ঘরোয়া ক্রিকেটে তার ক্রীড়াশৈলীর দিকে নজর রাখছিলেন।

বাংলাদেশের বিপক্ষে তার টেস্টে অভিষেক ঘটে। ঐ খেলায় তিনি ২২২* রানে অপরাজিত থাকেন যা তার প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ। ২০১৩ সাল পর্যন্ত এ সংগ্রহটি যেকোনো বামহাতি ব্যাটসম্যানের মধ্যে সর্বোচ্চ। এরফলে নিউজিল্যান্ডীয় হামিশ রাদারফোর্ডের ইংল্যান্ডের বিপক্ষে করা ১৭১ রানের রেকর্ডটি ম্লান হয়ে যায়। এ সময় তিনি বোয়েতা ডিপেনারের সাথে ৪২৯ রানের অপরাজিত জুটি গড়েন। চট্টগ্রাম টেস্টে এ জুটি তৃতীয় উইকেটে নতুন দক্ষিণ আফ্রিকান রেকর্ড সৃষ্টি করে ও অভিষেকে কোন ক্রিকেটারের সর্বোচ্চ সংগ্রহ।

ডিসেম্বর, ২০০৫ সালে স্বাগতিক অস্ট্রেলিয়ার বিপক্ষে পার্থ টেস্টে অপরাজিত ১০২* রান তুলে দলকে সমূহ পরাজয় থেকে ড্রয়ের দিকে নিয়ে যান। অক্টোবর, ২০১১ সালে সফরকারী অস্ট্রেলিয়ার বিপক্ষে দুই টেস্টের সিরিজে অংশ নেয়ার জন্য তাকে টেস্ট দলের সদস্য মনোনীত করা হয়েছিল।

কাউন্টি ক্রিকেট 
ইয়র্কশায়ারের পক্ষে ৩ বছর মেয়াদে কোলপ্যাক ক্রিকেটার হিসেবে খেলার সুযোগ লাভের পর দক্ষিণ আফ্রিকার পক্ষে খেলতে অস্বীকৃতি জানান। তিনি মন্তব্য করেন যে, দক্ষিণ আফ্রিকার প্রতিনিধিত্ব আর করবেন না। তিনি আশাবাদী যে, বাসস্থানের সূত্র ধরে ইংল্যান্ডের প্রতিনিধিত্ব করবেন। সেলক্ষ্যে বাড়ি কেনার সিদ্ধান্তে উপনীত হন ও ইয়র্কশায়ারে স্থায়ীভাবে বসবাস করতে থাকেন।

২০০৩ সালে দক্ষিণ আফ্রিকান ক্রিকেট কর্তৃক বর্ষসেরা ক্রিকেটাররূপে মনোনীত হন তিনি।

তথ্যসূত্র

আরও দেখুন 
 জাস্টিন অনটং
 আলভিরো পিটারসন
 আন্তর্জাতিক ক্রিকেটে অংশগ্রহণকারী পরিবারের তালিকা
 আফ্রিকান একাদশ একদিনের আন্তর্জাতিক ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

বহিঃসংযোগ 

YorkshireCCC profile

দক্ষিণ আফ্রিকান ক্রিকেটার
১৯৮১-এ জন্ম
জীবিত ব্যক্তি
দক্ষিণ আফ্রিকার টেস্ট ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
এসিএ আফ্রিকান একাদশ একদিনের আন্তর্জাতিক ক্রিকেটার
নাইটসের ক্রিকেটার
নর্দার্নসের ক্রিকেটার
টাইটান্সের ক্রিকেটার
ইয়র্কশায়ারের ক্রিকেটার
জ্যামাইকা তালাওয়াসের ক্রিকেটার
জেমিনি এরাবিয়ান্সের ক্রিকেটার
গ্ল্যামারগনের ক্রিকেটার
স্প্রিংসের (গটেং) ব্যক্তিত্ব
দক্ষিণ আফ্রিকান শ্বেতাঙ্গ ব্যক্তি
দক্ষিণ আফ্রিকা জাতীয় ক্রিকেট দলের অধিনায়ক
গ্ল্যামারগন ক্রিকেট অধিনায়ক
অসমীয়া প্রতিদিন

অসমীয়া প্রতিদিন  () অসম থেকে প্রকাশিত একটি দৈনিক পত্রিকা। এটি ১৯৯৫ সালে প্রথম প্রকাশিত হয়। এটির প্রতিষ্ঠাকালীন সম্পাদক ছিলেন অজিত কুমার ভূঞা। প্রথম কার্যনির্বাহী সম্পাদক পরাগ কুমার দাস। প্রাক্তন সম্পাদকগণ হলেন অদীপ কুমার ফুকন, মনজিত মহন্ত। বর্তমান প্রধান সম্পাদক হচ্ছেন হাইদর হুছেইন, সম্পাদক নিত্য বরা আর নির্বাহী সম্পাদক সঞ্জীব কুমার ফুকন। এটি সবচেয়ে বড় দৈনিক প্রচারিত অসমীয়া দৈনিক। জয়ন্ত বরুয়ার মালিকানাধীন এই কাগজের গ্রুপ থেকে প্রকাশিত অন্য কাগজ ও ম্যাগাজিন হল: সাদিন, সাতসরী এবং নন্দিনী। এই খবরের কাগজের চারটি সংস্করণ গুয়াহাটি, ডিব্রুগড়, উত্তর লখিমপুর আর বঙাইগাঁও থেকে একসাথে প্রকাশ পায়।

বিভাগ 
এই পত্রিকায় অসমকে কেন্দ্র করে সমস্ত উত্তর পূর্ব ভারতের বিষয়, কিছু পরিমাণে আন্তর্জাতিক সংবাদ, আলোকচিত্রাদি প্রকাশিত হয়। পত্রিকাটি আসামের ৪ জায়গা থেকে প্রকাশিত হয় - গৌহাটি, বন্গাইগাওন, দিব্রুগড় এবং উত্তর লক্ষিমপুর। এছাড়াও পত্রিকার ইন্টারনেট সংস্করণ রয়েছে। পত্রিকাটি সাধারণত ১২ পাতার হয়ে থাকে, যার প্রত্যেক পাতা অনুসারে বার্তা প্রকাশের শ্রেণীকরণ করা হয়। পাতাসমূহ সাধারণত আঞ্চলিক খবর, সম্পাদকীয়, সাহিত্য, আন্তর্জাতিক খবর, খেলার-জগত ইত্যাদি ভাগে বিভক্ত।
from Guwahati, Bongaigaon, Dibrugarh, and North Lakhimpur

তথ্যসূত্র

বহিঃসংযোগ 
 অসমীয়া প্রতিদিনের ইন্টারনেট সংস্করণ 

অসমীয়া ভাষার সংবাদপত্র
১৯৯৫-এ আসামে প্রতিষ্ঠিত
নিউ অরলিন্স কেন্দ্রীয় ব্যবসাহিক জেলা

নিউ অরলিন্স কেন্দ্রীয় ব্যবসাহিক জেলা হল নিউ অরলিন্স শহরের মূল কেন্দ্র। এখানেই এই শহরের বেশির ভাগ ব্যবসাহিক প্রতিষ্ঠান রয়েছে।শহরটির সবচেয়ে বেশি কাজ-কর্ম এখানেই সম্পাদিত হয়।এটির শহরটির অর্থনীতির মূল চালিকা শক্তি।এই কেন্দ্রীয় ব্যবসাহিক জেলাটি মিসিসিপি নদীর তীরে অবস্থাত।

তথ্যসূত্র

কেন্দ্রীয় ব্যবসাহিক জেলা
নিউ অরলিন্স
মার্কিন যুক্তরাষ্ট্রের কেন্দ্রীয় বাণিজ্যিক এলাকা
জোসেফ প্যাগেট সমাধি

জোসেফ প্যাগেট সমাধি ঢাকার খ্রিস্টান সমাধিক্ষেত্র, ঢাকায় অবস্থিত একটি পুরনো খ্রিস্টান সমাধি। এ সমাধিটি বাংলাদেশ প্রত্নতত্ত্ব অধিদপ্তরের পুরাকীর্তির তালিকাভুক্ত।

সময়
সমাধিস্থ জোসেফ প্যাগেট ১৭২৪ সালের ২৬ মার্চ মৃত্যুবরণ করেন।  অতএব সমাধিটি প্রায় ৩০০ বছরের পুরাতন। এ কবরটি খ্রিস্টান কবরস্থানের সবচেয়ে পুরনো কবর।

জোসেফ প্যাগেট এর পরিচয়
তার পুরো নাম চ্যাপলিন রেভারেন্ড জোসেফ প্যাগেট (অথবা প্যাজেট)। তিনি কলকাতার মন্ত্রী ছিলেন।  তিনি ২৬ বছর বয়সে মৃত্যুবরণ করেন।

আরও দেখুন
 বাংলাদেশের প্রত্নতাত্ত্বিক স্থানের তালিকা
 খ্রিস্টান সমাধিক্ষেত্র, ঢাকা
 কলম্বো শাহীব সমাধি

তথ্যসূত্র 

ঢাকা জেলার দর্শনীয় স্থান
সিটি অব লন্ডন

সিটি অব লন্ডন () হলো লন্ডন শহরের মূল বা কেন্দ্রীয় অংশ। এই অংশের আয়তন  ।২০১১ সালের হিসাবে এখানে ৮,০৭২ জন বসবাস করেন। এটি ৫০ খ্রিস্টাব্দে রোমানরা নির্মাণ করে। মূলত এখানে সেতু নির্মাণ এর পর সেতুকে কেন্দ্র করে সিটি অব লন্ডন গড়ে ওঠে।২০০ সালে সিটি অফ লন্ডনকে মাটির প্রাচীর দিয়ে ঘিরে ফেলা হয়েছিলো শহরের অন্য অংশ থেকে পৃথক রাখতে।

তথ্যসূত্র

বহিঃসংযোগ 

 City of London Corporation - the City's local government website
 The (Secret) City of London, Part 1: History - Video link
 The (Secret) City of London, Part 2: Government - Video link

লন্ডন
 
৮৮৬-এর স্থাপনা
লন্ডন, সিটি অব
লন্ডন, সিটি অব
লন্ডনের অর্থনীতি
লন্ডন, সিটি অব
গ্রেটার লন্ডন
লন্ডন, সিটি অব
লন্ডনে স্থানীয় সরকার
৮৮৬-এ প্রতিষ্ঠিত
লন্ডনের সিটি
আর্থিক প্রতিষ্ঠান এলাকা
বিদেশী আর্থিক প্রতিষ্ঠান কেন্দ্র
প্রত্ন-ইন্দো-ইউরোপীয় পুরাণ

প্রোটো-ইন্দো-ইউরোপীয় কল্পকথা হচ্ছে প্রোটো-ইন্দো-ইউরোপীয়দের সাথে সম্পর্কিত পৌরাণিক কাহিনি ও দেবতা বিষয়ক কাঠামো, যারা ছিলেন পুনর্গঠিত প্রোটো-ইন্দো-ইউরোপীয় ভাষার কল্পিত ভাষাভাষির মানুষ। পৌরাণিক মূল উপাদানগুলি সরাসরি ভাবে সত্যায়িত না হলেও, প্রোটো-ইন্দো-ইউরোপীয় ভাষাভাষীর মানুষেরা আদিম সমাজে বসবাস করতেন বলে মনে করা হয়। প্রোটো-ইন্দো-এর কিছু অংশ ইউরোপীয়দের মূল বিশ্বাস ব্যবস্থা অঙ্গজ ঐতিহ্যের মধ্যে টিকে ছিল এমন ধারণার ভিত্তিতে তুলনামূলক পুরাণতত্ত্ববিদেরা ইন্দো-ইউরোপীয় ভাষাসমূহের মধ্যে পাওয়া উত্তরাধিকারসূত্রে প্রাপ্ত সাদৃশ্যগুলি থেকে বিশদ পুনর্নির্মাণ করেছেন।

প্রোটো-ইন্দো-ইউরোপীয় ধর্মকে সরাসরি নিরূপণ করা সম্ভব না হলেও ইন্দো-ইউরোপীয় জনগোষ্ঠীর উপাস্য দেবতা, ধর্মানুশীলন ও জনশ্রুতির মধ্যে সাদৃশ্যের ভিত্তিতে এই ধর্মমত পুনর্নির্মাণের চেষ্টা করা হয়েছে। এটি আর্য ধর্মের একটি অন্যতম শাখা।

এই প্রকল্পিত পুনর্নির্মাণ তুলনামূলক পদ্ধতি দ্বারা ভাষাতত্ত্বের সাক্ষ্যপ্রমাণের ভিত্তিতে তৈরি হয়েছে। চ্যালকোলিথিক (তাম্র-প্রস্তর) যুগের আদিম ইন্দো-ইউরোপীয় সংস্কৃতির সমকালীন কোন নির্দিষ্ট সংস্কৃতির হদিশ প্রত্নতাত্ত্বিক সাক্ষ্যের দ্বারা পাওয়া খুবই দুরূহ।

উপাস্য দেবতা
প্রোটো-ইন্দো-ইউরোপীয় দেবতাদের নামকরণ বিভিন্ন পন্ডিতের দ্বারা গৃহীত ভাষাতাত্ত্বিক প্রমাণের ভিত্তিতে করা হয়েছে।

'দেবতা' অর্থে "*deiwos"  ছিলেন হিত্তিতে (Hittite) সিউস্ (sius); ল্যাটিনে (Latin) দিউস্ (deus); সংস্কৃতে (Sanskrit) দেব (deva); আবেস্তায় (Avestan) দেইব (daeva)[পরে, ফার্সিতে (Persian), দিভস্ (divs)]; ওয়েলসে (Welsh) দিউ (duw); আইরিশে (Irish) দিয়া (dia); লিথুয়ানিয়ান (Lithuanian) দিইভাস্ (Dievas);লাটভিয়ায় (Latvian) দিইভস্ (Dievs)।
 "*Dyēus Ph2tēr" (সংস্কৃতে 'দ্যৌঃ পিতা',Dyáus Pitā; ল্যাটিনে 'জুপিটার',Zūpiter[Diēspiter]; গ্রীকে 'জিউস',Zeus[Zeu piter]; আক্ষরিক অর্থে "আকাশ পিতা") ছিলেন দিবাকালের আকাশ দেবতা এবং ইন্দো-ইউরোপীয় দেবগোষ্ঠীর প্রধান।
 "*Plth2wih2" (সংস্কৃতে 'পৃথ্বী',Prithvi; আক্ষরিক অর্থে "প্রশস্ত একজন") ছিলেন প্রশস্ত ভূভাগ ও নদ-নদীর দেবী।
 "H2eus(os)" (সংস্কৃতে 'ঊষা',Ushas; গ্রীকে 'এওস',Eos; রোমান 'অরোরা',Aurora) ছিলেন ঊষাকালের দেবী।
 "PriHeh2" (সংস্কৃতে 'প্রিয়া',Priya) ছিলেন প্রেমের দেবী।
 "Deh2nu-" (সংস্কৃতে 'দনু',Danu; ওয়েলসে 'ডন',Dôn) ছিলেন নদীর দেবী। নামটি নিপার, নিস্টার, ডন, দানিয়ুব প্রভৃতি নদীর সঙ্গে যুক্ত।
 "*Seh2ul" (সংস্কৃতে 'সূর্য্য',Surya; গ্রীকে 'হেলিওস',Helios; রোমান 'সল',Sol) ছিলেন সূর্যের দেবতা।
 "*H2epom Nepots" (সংস্কৃতে ও আবেস্তায় 'অপাং নপাত্',Apam napat [জলেদের পৌত্র/ভাগিনেয়] ; "*neptonos" ল্যাটিনে 'নেপচুন',Neptune) ছিলেন জলের বা সমুদ্রের দেবতা। নামটি লিথুয়ানিয়ান নদী নেমুনাস, নেরিস প্রভৃতির সাথে যুক্ত।

বিভ্রাট
নব্য আবেস্তা ও ঋগ্বেদ এর পরবর্তী পাঠ্যগুলিতে যথাক্রমে দেইব (daeva) ও অসুরদের (asura) অপদেবতায় রূপান্তর ঘটেছে। যদিও ঋগ্বেদ ও অন্যান্য বেদগুলির প্রাচীন পাঠ্যগুলিতে দেব (deva) ও অসুরদের (asura) কোন স্পষ্ট বিভাজন নেই; তারা দুই বিপরীত গোষ্ঠী হলেও বেশ কয়েকবার সহযোগী হিসাবে কাজ করেছে।

পুরাতত্ত্ব

আচার ও পবিত্রতা

উন্নয়ন

তথ্যসূত্র

আরও দেখুন
 
 
 
 
 
 Janda, Michael, Die Musik nach dem Chaos, Innsbruck 2010.

বহিঃসংযোগ
 Proto-Indo-European Religion 

ধর্ম
ইন্দো-ইউরোপীয় বিষয়
ধর্মের নৃবিজ্ঞান
তুলনামূলক পুরাকথা
ইউরোপীয় পুরাণ
প্রাগৈতিহাসিক ধর্ম
পৌত্তলিকতা
বহু-ঈশ্বরবাদ
ধর্মীয় শিক্ষা
অ্যাসিড রক

অ্যাসিড রক হল এক প্রকার সাইকেডেলিক রক সঙ্গীত , যা দীর্ঘ একক বাজনা, সামান্য লিরিক এবং গানে আখর বসিয়ে পরিবেশন করা হয়।
একে সাইকেডেলিক রক ব্যান্ডের সান ফ্রান্সিসকো সাউন্ড দ্বারা প্রভাবিত সঙ্গীতগুলিকেও নির্দেশ করা হয়। এগুলি উচ্চৈঃস্বরে দীর্ঘ সময়ের বাদ্য সহকারে বাজানো হয়ে থাকে।

সঙ্গীত শিল্পীদের তালিকা

তথ্যসূত্র

আরও দেখুন

বহিঃসংযোগ 

সঙ্গীতের ধারা
১৯৬০-এর দশকের নতুন শব্দ
আভারগাল

আভারগাল () হচ্ছে ১৯৭৭ সালে মুক্তিপ্রাপ্ত একটি তামিল চলচ্চিত্র যেটি পরিচালনা করেছিলেন কে. বলচন্দ আর কেন্দ্রীয় চরিত্রে ছিলেন কমল হাসান, সুজাতা এবং রজনীকান্ত । নারীবাদ নিয়ে রচিত চলচ্চিত্রগুলোর মধ্যে আভারগাল একটি। বলচন্দ ১৯৭৯ সালে চলচ্চত্রটির তেলুগু সংস্করণ মুক্তি দেন যার নাম ছিল 'ইদি কাথা কাদু'। চলচ্চিত্রের কাহিনীতে ত্রিভুজপ্রেম দেখায় যেখানে একটি নারী একজন পুরুষকে ভালোবাসে আর তার সাবেক স্বামী একসময় তাকে ঘৃণা করলেও তার সাথে পুনরায় সম্পর্ক স্থাপনে আগ্রহী ওঠে আর অপরদিকে নারীটির অফিসের এক সহকর্মী তার ভালোবাসা পেতে চায়। সুজাতা এই চলচ্চিত্রের জন্য ফিল্মফেয়ার সেরা অভিনেত্রী পুরস্কার - তামিল জিতেছিলেন।

কাহিনীসংক্ষেপ 
অনু (সুজাতা) একজন হাসি-খুশী নারী যে বরণী (রবি কুমার) নামের একটি পুরুষের সঙ্গে প্রেম করে। তার জীবনে পরিবর্তন আসে যখন তার বাবার বদলী বম্বেতে হয়ে যায়। বরণী তার কোনো চিঠির জবাব দেয়না। অনুর পিতা অসুস্থ হয়ে পড়ে, তার অফিসের সহকর্মী রামনাথ (রজনীকান্ত) অনুকে বিয়ের প্রস্তাব দিলে অনু রাজী হয়ে যায়, বিয়ের পর অনু একটি পুত্রের জন্ম দেয়। রামনাথ অনুকে ঘৃণা করতে থাকলে অনু তার সঙ্গে সম্পর্ক ছিন্ন করে মাদ্রাজ চলে যায়, একটি চাকরি যোগাড় করে ফেলে যেখানে তার জনর্দন (কমল হাসান) নামের এক বিপত্নীক পুরুষের সঙ্গে বন্ধুত্ব গড়ে ওঠে। হঠাৎ করে মাদ্রাজেই একদিন অনুর বরণীর সঙ্গে দেখা হয়ে যায়, অনু জানতে পারে তার কাছে কখনো চিঠি পৌঁছায়নি কারণ বরণীর মানসিক রোগী বোন সেগুলো ফেলে দিত, অনু পুনরায় বরণীর সঙ্গে প্রেমের সম্পর্ক গড়ে তোলে। একদিন অনু খেয়াল করে রামনাথের বদলী তাদেরই মাদ্রাজের অফিসের বস হিসেবে হয়েছে, সে অনুকে পুনরায় বিয়ের প্রস্তাব দেয় অপরদিকে জনর্দন অনুকে ভালবাসলেও সরাসরি বলতে পারেনা।

চরিত্র 
 সুজাতা - অনু (অনুপমা)
 কমল হাসান - জনর্দন
 রজনীকান্ত - রামনাথ
 রবি কুমার - বরণী
 লীলাবতী - লীলাবতী
 কুমারী পদ্মীনী - রজতী
 কুট্টি পদ্মীনী - গয়েত্রী

তথ্যসূত্র

গ্রন্থপঞ্জি

বহিঃসংযোগ 
 

ভারতে নারী সম্পর্কে চলচ্চিত্র
১৯৭৭-এর চলচ্চিত্র
১৯৭০-এর দশকের তামিল ভাষার চলচ্চিত্র
ভারতীয় নারীবাদী চলচ্চিত্র
এম. এস. বিশ্বনাথন সুরারোপিত চলচ্চিত্র
ভারতীয় অরৈখিক আখ্যান চলচ্চিত্র
অন্য ভাষায় পুনর্নির্মিত তামিল চলচ্চিত্র
ভারতীয় সাদাকালো চলচ্চিত্র
ভারতীয় প্রণয়ধর্মী নাট্য চলচ্চিত্র
আলাইপায়ুদে

আলাইপায়ুদে () ২০০০ সালে মুক্তিপ্রাপ্ত মণি রত্নম পরিচালিত একটি তামিল চলচ্চিত্র। মাধবন এবং শালিনী অভিনীত এই চলচ্চিত্রে বিবাহিত জীবনের সমস্যার আলোকপাত করা হয়েছে। এই চলচ্চিত্রের সঙ্গীত পরিচালনায় ছিলেন এ. আর. রহমান।

চলচ্চিত্রটির অধিকাংশ দৃশ্যতেই কেন্দ্রীয় চরিত্র কার্তিকের (মাধবন) এবং শক্তির (শালিনী) অতীতের কাহিনী দেখায়। কার্তিক এবং শক্তি (শালিনী) তাদের একে অপরের পিতামাতার ইচ্ছার বিরুদ্ধে ভালোবাসার সম্পর্ক স্থাপন করে এবং বিয়ে করে। আলাইপায়ুদে চলচ্চিত্রবোদ্ধাদের দৃষ্টি কাড়তে সক্ষম হয় এবং সাধারণ মানুষের মনেও জায়গা করে নেয় এটির সুন্দর সঙ্গীত এবং ভালো কাহিনীর জন্যে। ২০০০ সালে তামিল বক্স অফিসে ব্যাপক হিট হয়েছিল আলাইপায়ুদে। চলচ্চিত্রটির গানগুলোও পেয়েছিলো দারুণ জনপ্রিয়তা আর সঙ্গীত পরিচালক এ. আর. রহমান পেয়েছিলেন শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল।

২০০১ সালে চলচ্চিত্রটি 'বার্লিন আন্তর্জাতিক চলচ্চিত্র উৎসব'-এ প্রদর্শিত হয়। ভারতের বেশ কয়েকটি চলচ্চিত্র উৎসবে এই ছবি প্রদর্শনী হওয়া ছাড়াও বিশ্বের বেশ কয়েকটি দেশে এটির প্রদর্শনী হয়। চলচ্চত্রটি তেলুগু ভাষায় অনুবাদ করে 'সখী' নামে মুক্তি দেওয়া হয় এবং ২০০২ সালে আলাইপায়ুদের হিন্দি পুনর্নির্মাণ সাথিয়া মুক্তি পায় যেটি পরিচালনা করেছিলেন মণি রত্নমের সাবেক সহকারী 'শাদ আলী' এবং ওখানে বিবেক ওবেরয় এবং রাণী মুখার্জী মাধবন এবং শালিনীর চরিত্রে পুনরায় অভিনয় করেন।

বিষয়বস্তু 
কার্তিক ভরদ্বাজন (মাধবন) ইঞ্জিনিয়ারিং স্নাতক, সে তার কয়েকজন বন্ধুর সঙ্গে একটি সফটওয়্যার কম্পানী খুলেছে । কার্তিক একদিন তার এক বন্ধুর বিয়ের অনুষ্ঠানে শক্তি সেলভারাজ (শালিনী) নামের একটি মেয়েকে দেখে পছন্দ করে ফেলে, মেয়েটি মাদ্রাজ মেডিক্যাল কলেজে পড়ে । তারা লোকাল ট্রেনে প্রায়ই মুখোমুখি হয় এবং শক্তি একসময় কার্তিককে একটু একটু পছন্দ করা শুরু করে । কার্তিক তার পিতা-মাতাকে শক্তিদের বাসায় পাঠায় বিয়ে বিষয়ে আলাপ করার জন্য, তবে কার্তিকের মা-বাবার আচরণে শক্তির মা-বাবা ক্ষুব্ধ হয় এবং কার্তিকের মা-বাবা তাদের বাসা থেকে চলে যায় । শক্তি কেরালা চলে যায়, আলাদা থাকার সময় শক্তি ও কার্তিক অনুধাবন করতে পারে যে তারা একে অপরকে কতটা ভালোবাসে । কার্তিক এবং শালিনী গোপনে পরিবারের অমতে বিয়ে করে । তবে শক্তি এবং কার্তিকের মা-বাবারা এই বিয়ে সম্বন্ধে জেনে ফেলে আর তাদেরকে একে অপরকে বাসায় ঢুকতে মানা করে । কার্তিক-শালিনী আলাদা বসবাস করা শুরু করে, তবে তারা ধীরে ধীরে টের পেয়ে যায় যে সংসার চালানো কত কষ্টের । চলচ্চিত্রের কাহিনী এভাবে এগোতে থাকে , কার্তিক একসময় শক্তিকে পাত্তা না দেওয়া শুরু করে। শক্তি বড় ধরনের মানসিক আঘাত পায় আর একদিন রাস্তায় অন্যমনস্ক হয়ে হাঁটার সময় দুর্ঘটনায় পতিত হয়ে হাসপাতালে ভর্তি হয়, কার্তিক হাসপাতালে যেয়ে তাকে তার ভালোবাসা প্রকাশ করে ।

অভিনয়ে 
 আর. মাধবন - কার্তিক ভরদ্বাজন
 শালিনী - শক্তি সেলভারাজ
 বিবেক - শক্তির আত্মীয়
 জয়াসুধা - শক্তির মাতা
 স্বর্ণমাল্য - পূর্ণি
 অরবিন্দ স্বামী - রাম (অতিথি চরিত্র)
 সোফিয়া হক - 'সেপ্টেম্বর মাদাম' গানে মূল নৃত্যশিল্পী

তথ্যসূত্র

বহিঃসংযোগ 
 
 

তামিল ভাষার চলচ্চিত্র
২০০০-এর চলচ্চিত্র
চেন্নাইয়ে ধারণকৃত চলচ্চিত্র
২০০০-এর দশকের তামিল ভাষার চলচ্চিত্র
এ. আর. রহমান সুরারোপিত চলচ্চিত্র
ভারতীয় প্রণয়ধর্মী সঙ্গীতধর্মী চলচ্চিত্র
চেন্নাইয়ের পটভূমিতে চলচ্চিত্র
ভারতীয় অরৈখিক আখ্যান চলচ্চিত্র
অন্য ভাষায় পুনর্নির্মিত তামিল চলচ্চিত্র
আইটেম নাম্বার বিশিষ্ট চলচ্চিত্র
মণি রত্নম পরিচালিত চলচ্চিত্র
জম্মু ও কাশ্মীরে ধারণকৃত চলচ্চিত্র
মধ্যপ্রদেশে ধারণকৃত চলচ্চিত্র
উত্তরপ্রদেশে ধারণকৃত চলচ্চিত্র
তালসেরিতে ধারণকৃত চলচ্চিত্র
দয়া রত্ননায়ক

আর. এম. দয়া রত্ননায়ক শ্রীলঙ্কার একজন অবসরপ্রাপ্ত জেনারেল যিনি ১ আগস্ট ২০১৩ থেকে ২১ ফেব্রুয়ারি ২০১৫ পর্যন্ত শ্রীলঙ্কার সেনাকমান্ডার ছিলেন । দয়া ১৯৮১ সালে শ্রীলঙ্কা সেনাবাহিনীর হাল্কা পদাতিক রেজিমেন্টে কমিশন পেয়েছিলেন । দয়ার পরে ক্রিশান্ত ডি সিলভা সেনাপ্রধান হন।

শিক্ষা
দয়া কুরুনেগালার মালিয়াদেভা কলেজে উচ্চ মাধ্যমিক শেষ করেন। কমিশন পাবার পর তিনি কমান্ডো সেনা প্রশিক্ষণ, পদাতিক বাহিনীর জুনিয়র কর্মকর্তাদের প্রশিক্ষণ, ব্যাটেলিয়ন সাপোর্ট অস্ত্র প্রশিক্ষণ, জুনিয়র কমান্ড ও সিনিয়র কমান্ড প্রশিক্ষণ (ভারত) সম্পন্ন করেন।

সামরিকজীবন
১৯৮০ সালে তিনি ক্যাডেট হিসেবে শ্রীলঙ্কা সেনাবাহিনী একাডেমীতে যোগ দেন, কমিশন লাভ করেন শ্রীলঙ্কা লাইট ইনফ্যান্ট্রি রেজিমেন্টে ১৯৮১ সালে। দয়া ৬ হাল্কা পদাতিক রেজিমেন্টের অধিনায়ক, ২৩ ডিভিশনের অধিনায়ক, সেনা পুনর্বাসন অধিদপ্তরের মহাপরিচালক, শ্রীলঙ্কা মিলিটারি একাডেমির একটি ব্যাটেলিয়নের অধিনায়ক, সেনা গণমাধ্যমের পরিচালক (সেনা সদর), প্রতিরক্ষা মন্ত্রণালয়ে সেনামুখপাত্র হিসেবে দায়িত্ব পালন করেন। ২০১৩ এর ১ আগস্ট তিনি সেনাকমান্ডার হিসেবে নিয়োগ পান।

তথ্যসূত্র

শ্রীলঙ্কান জেনারেল
শ্রীলঙ্কা সেনাবাহিনীর কমান্ডার
জীবিত ব্যক্তি
এনসাইক্লোপিডিয়া লিব্রে

এনসাইক্লোপিডিয়া লিব্রা ইউনিভার্সাল একটি স্প্যানিশ ভাষার উইকি বিশ্বকোষ, ক্রিয়েটিভ কমন্স অ্যাট্রিবিউশন শেয়ার-আলাইক লাইসেন্সের ৩.০ অধীনে মুক্তি পায়। এটা মিডিয়াউইকি সফটওয়্যার ব্যবহার করে। এটা স্প্যানিশ উইকিপিডিয়ার একটি কাঁটাচামচ হিসাবে শুরু করে এর যাত্রা।

ইতিহাস 

"স্প্যানিশ ভাষার উইকিপিডিয়ায়" যারা অবদান রেখেছে তারা একটি স্বাধীন প্রকল্প শুরু করার সিদ্ধান্ত নিয়েছিল। পরবর্তীতে সেই অবদানকারীদের দ্বারা এনসাইক্লোপিডিয়া লিব্রা প্রতিষ্ঠিত হয়েছিল। এডগার ইনিডি নেতৃত্বে তারা ২৬ ফেব্রুয়ারি ২০০২ তারিখে উইকিপিডিয়া ছাড়ে, এবং স্পেন ভাষা উইকিপিডিয়ার মুক্ত লাইসেন্স যুক্ত নিবন্ধের সঙ্গে "সেভিল বিশ্ববিদ্যালয়" কর্তৃক প্রদত্ত নতুন ওয়েবসাইট সৃষ্টি করেছিল।

তথ্যসূত্র 

বিশ্বকোষ
২০০২-এ প্রতিষ্ঠিত ইন্টারনেট সম্পত্তি
উইকিপিডিয়ার ইতিহাস
মিডিয়াউইকি ওয়েবসাইট
উইকি সম্প্রদায়
স্পেনীয় ভাষার ওয়েবসাইট
২১শ শতাব্দীর বিশ্বকোষ
এশিয়ান হকি চ্যাম্পিয়নস ট্রফি

এশিয়ান হকি চ্যাম্পিয়নস ট্রফি হল একটি বাৎসরিক হকি ক্রীড়া প্রতিযোগিতা, যা ২০১১ সালে এশিয়ান হকি ফেডারেশন কর্তৃক চালু হয়। এ প্রতিযোগিতার বৈশিষ্ট্য হল এতে এশিয়ান গেমসের শীর্ষে অবস্থান করা ছয়টি দল রাউন্ড রবিন পদ্ধতিতে প্রতিদ্বন্দ্বিতা করে। এশিয়ান হকি চ্যাম্পিয়নস ট্রফির সবচেয়ে সফল দল হল পাকিস্তান ও ভারত : পাকিস্তান এবং ভারত উভয়ে দুইবার করে শিরোপা জিতেছে।

সারাংশ

পুরুষদের 

সর্বাধিক সফল দল

দলের উপস্থিতি

মহিলাদের 

দলের উপস্থিতি

তথ্যসূত্র 

আন্তর্জাতিক দলের জন্য এশিয়াতে ফিল্ড হকি প্রতিযোগিতা
মহিলাদের আন্তর্জাতিক ফিল্ড হকি প্রতিযোগিতা
শ্রীপুর মুক্তিযোদ্ধা রহমত আলী সরকারি কলেজ

শ্রীপুর মুক্তিযোদ্ধা রহমত আলী সরকারি কলেজ বাংলাদেশের গাজীপুর জেলার শ্রীপুর উপজেলায় স্থাপিত একটি বিশ্ববিদ্যালয় কলেজ। শ্রীপুর উপজেলা সদর রেললাইন থেকে ৫০০ মিটার পূর্বদিকে কলেজটি অবস্থিত। এর পূর্বনাম শ্রীপুর বিশ্ববিদ্যালয় কলেজ।

ইতিহাস 
১৯৬৮ সালে গাজীপুর জেলার শ্রীপুর গ্রামে এলাকার কালু মণ্ডল স্থাপন করেন শ্রীপুর কলেজ। পরবর্তিতে এখানে জাতীয় বিশ্ববিদ্যালয়ের অধিনে ডিগ্রী পাস কোর্স চালু করা হয়। ২০০১ সালে কলেজটি গাজীপুর জেলায় প্রথম স্থান অধিকার করে। ২০১০ সালে শ্রীপুর ডিগ্রি কলেজ বিশ্ববিদ্যালয় কলেজে রূপান্তর হয়।   তৎকালীন স্থানীয় সংসদ সদস্য জনাব অ্যাড. রহমত আলী সাহেবের ঐকান্তিক প্রচেষ্টায় ও তৎকালীন উপাধ্যক্ষ ও ভারপ্রাপ্ত অধ্যক্ষ জনাব মোঃ নূরুন্নবী আকন্দ এর শিক্ষানুরাগী মনোভাবের কারণে কলেজটিতে ৪টি বিষয়ে সম্মান কোর্স চালু করা হয়। বর্তমানে এখানে উচ্চমাধ্যমিক ০৩ টি বিভাগ, ডিগ্রী পাস কোর্সের ০৪টি বিভাগ, ১০টি বিষয়ে অনার্স ও ০৪ টি বিষয়ে মাস্টার্স কোর্স চালু আছে।

সুদীর্ঘ ৪৫ বছর পর ২০১৩ সালে কলেজটির নাম পরিবর্তন করে রাখা হয় মুক্তিযোদ্ধা রহমত আলী বিশ্ববিদ্যালয় কলেজ। গাজীপুর-৩ আসনের সংসদ সদস্য ও সাবেক প্রতিমন্ত্রী অ্যাডভোকেট রহমত আলীর নামে শ্রীপুর কলেজের নামকরণ হয়েছে।

২০১৬ সালের এপ্রিল মাসে কলেজটি সরকারীকৃত হয়।  বর্তমানে এখানে প্রায় ১১০ জন শিক্ষক কর্মরত আছেন। বর্তমানে  অধ্যক্ষ হিসেবে দায়িত্ব পালন করছেন বিসিএস শিক্ষা ক্যাডার প্রফেসর পিয়ারা নার্গিস।

শিক্ষকমণ্ডলী
বর্তমানে এখানে ১১০ জনের অধিক শিক্ষক কর্মরত আছে।

তথ্যসূত্র 

গাজীপুর জেলার সরকারি কলেজ
গাজীপুর জেলার মহাবিদ্যালয়
গাজীপুরের শিক্ষাপ্রতিষ্ঠান
১৯৬০-এ পূর্ব পাকিস্তানে প্রতিষ্ঠিত
১৯৬০-এ প্রতিষ্ঠিত শিক্ষাপ্রতিষ্ঠান
উত্তর কোরিয়া জাতীয় মহিলা অনূর্ধ্ব-১৭ ফুটবল দল

উত্তর কোরিয়া জাতীয় মহিলা অনূর্ধ্ব-১৭ ফুটবল দল হল উত্তর কোরিয়ার একটি জাতীয় প্রমিলা ক্রীড়া দল যা আন্তর্জাতিক যুব মহিলা ফুটবলে উত্তর কোরিয়ার প্রতিনিধিত্ব করে। দলটি উত্তর কোরিয়া ফুটবল ফেডারেশন কর্তৃক নিয়ন্ত্রিত ও পরিচালিত হয়।

সাফল্য

ফিফা অনূর্ধ্ব ১৭ বিশ্বকাপ

এএফসি অনূর্ধ্ব ১৬ চ্যাম্পিয়নশিপ

বর্তমান দল 
২০১৬ ফিফা অনূর্ধ্ব-১৭ মহিলা বিশ্বকাপ এর জন্য ঘোষিত দল।

পূর্ববর্তী খেলোয়াড়গন 
২০০৮ ফিফা অনূর্ধ্ব-১৭ মহিলা বিশ্বকাপ
২০১০ ফিফা অনূর্ধ্ব-১৭ মহিলা বিশ্বকাপ
২০১২ ফিফা অনূর্ধ্ব-১৭ মহিলা বিশ্বকাপ
২০১৪ ফিফা অনূর্ধ্ব-১৭ মহিলা বিশ্বকাপ

আরও দেখুন 
 বাংলাদেশ জাতীয় মহিলা অনূর্ধ্ব-১৭ ফুটবল দল
 উত্তর কোরিয়া জাতীয় মহিলা অনূর্ধ্ব-২০ ফুটবল দল
 উত্তর কোরিয়া জাতীয় মহিলা ফুটবল দল

তথ্যসূত্র

বহিঃসংযোগ 
 Team profile - soccerway.com

অনূর্ধ্ব
উত্তর কোরিয়া
এইচ. ভি. হরডার্ন

ড. হার্বার্ট ভিভিয়ান রঞ্জী হরডার্ন (; জন্ম: ১০ ফেব্রুয়ারি, ১৮৮৩ - মৃত্যু: ১৭ জুন, ১৯৩৮) প্রথিতযশা অস্ট্রেলীয় আন্তর্জাতিক ক্রিকেটার ছিলেন। ১৯১১ থেকে ১৯১২ সময়কালে অস্ট্রেলিয়া ক্রিকেট দলের পক্ষে ৭ টেস্টে অংশগ্রহণ করেন তিনি। অস্ট্রেলিয়ার পক্ষে প্রথম বড় ধরনের লেগ স্পিনার ও গুগলি বোলার ছিলেন রঞ্জী হরডার্ন নামে পরিচিত এইচ. ভি. হরডার্ন। কালো দৈহিক গড়নের কারণে জনপ্রিয় ভারতীয় ও ইংরেজ ক্রিকেটার কে এস রঞ্জিতসিংজী’র নামানুসারে ‘রঞ্জী’ ডাকনামে পরিচিতি পান।

প্রারম্ভিক জীবন 
সম্ভ্রান্ত হরডার্ন পরিবারের সদস্য তিনি। নিউ সাউথ ওয়েলসের উত্তর সিডনি এলাকায় জন্মগ্রহণ করেন হরডার্ন। ডিসেম্বর, ১৯০৫ সালে প্রথম-শ্রেণীর ক্রিকেটে নিউ সাউথ ওয়েলস দলের সদস্যরূপে অভিষেক ঘটে তার। কুইন্সল্যান্ড বুলসের বিপক্ষে প্রথম ইনিংসে ৮/৮১সহ খেলায় ১১ উইকেট দখল করেন তিনি। এরপর তিনি উচ্চ শিক্ষার্থে মার্কিন যুক্তরাষ্ট্র গমন করেন। পেন্সিল্‌ভেনিয়া বিশ্ববিদ্যালয়ে দন্ত বিষয়ে অধ্যয়নকালীন ১৯০৮ সালে ইংল্যান্ড ও ১৯০৮-০৯ মৌসুমে ফিলাডেলফিয়ান ক্রিকেট দলের সাথে জ্যামাইকা সফর করেন। ফিলাডেলফিয়ানের পক্ষে ১৭টি প্রথম-শ্রেণীর খেলায় অংশ নেন। আমেরিকায় অবস্থানকালেই গুগলিতে পারদর্শিতা লাভ করেন তিনি।

খেলোয়াড়ী জীবন 
১৯১০ সালে অস্ট্রেলিয়ায় ফিরে আসেন ও ওয়ারেন বার্ডসলি’র নজর কাড়তে সমর্থ হন। তাকে দ্রুত রাজ্য ক্রিকেট দলের সদস্য মনোনীত করেন। ১৯১০-১১ মৌসুমে ছয় খেলায় তিনি ৪৩ উইকেট পান। ফলশ্রুতিতে অস্ট্রেলিয়ার দল নির্বাচকমণ্ডলীর দৃষ্টি আকর্ষণে সক্ষমতা দেখান ও বার্ডসলি’র নেতৃত্বের অনুসারী হন।

১৯১০-১১ মৌসুমে দক্ষিণ আফ্রিকার বিপক্ষে চার টেস্টের সিরিজে খেলার জন্য মনোনীত হন। তন্মধ্যে সিরিজের দুই টেস্টে অংশ নিয়ে ২১.০৭ গড়ে চৌদ্দ উইকেট পান। উল্লেখযোগ্য দিক ছিল অভিষেক টেস্টের দ্বিতীয় ইনিংসে পাঁচ উইকেট লাভ করা। পরের মৌসুমে ইংল্যান্ডের বিপক্ষে ২৪.৩৭ গড়ে ৩২ উইকেট তুলে নেন। ইংল্যান্ডের বিপক্ষে সিডনিতে অনুষ্ঠিত সিরিজের প্রথম টেস্টে তার বোলিং পরিসংখ্যান ছিল ১২/১৩৫। তার অনবদ্য বোলিংয়ে অস্ট্রেলিয়া সিরিজের একমাত্র জয় তুলে নেয়। জীবনের শেষ টেস্টও সিডনিতেই খেলেছেন। ঐ টেস্টে তিনি ১০/১৬১ পেয়েছিলেন। ঐ সময়ে তিনি তার বোলিংয়ের জন্য বিশ্বের সেরা বোলাররূপে পরিচিত ছিলেন।

কর্মজীবন 
চিকিৎসা পেশাকে হরডার্ন অগ্রাধিকার দিয়েছিলেন। কিন্তু ১৯১২ সালে ইংল্যান্ড সফরে তাকে বিতর্কিতভাবে দল নির্বাচকমণ্ডলী অন্তর্ভুক্ত করেন। ফলশ্রুতিতে তার ভবিষ্যৎ কর্মজীবনে অংশগ্রহণকে স্তিমিত করে তোলে। ১৯০৫ থেকে ১৯১৩ সময়কালে মাত্র ৩৫টি প্রথম-শ্রেণীর ক্রিকেটে অংশগ্রহণের সুযোগ ঘটে তার।

১৭ জুন, ১৯৩৮ তারিখে ৫৫ বছর বয়সে নিউ সাউথ ওয়েলসের ডার্লিংহার্স্টে এইচ. ভি. হরডার্নের দেহাবসান ঘটে।

তথ্যসূত্র

গ্রন্থপঞ্জী 
 Googlies: Coals from a Test-Cricketer's Fireplace (Angus & Robertson: Sydney, 1932).

আরও দেখুন 
 টম হোরান
 অস্ট্রেলিয়া জাতীয় ক্রিকেট দল
 টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা

বহিঃসংযোগ 
 
 
 উইজডেন স্মরণিকায় এইচ. ভি. হরডার্ন

আরও পড়ুন 
 Rick Smith, Googlyman: The Story of HV 'Ranji' Hordern, Apple Books, 2005, .
 The Oxford Companion to Australian Cricket, Cashman et al. (ed), Oxford University Press (1996), 

১৮৮৩-এ জন্ম
১৯৩৮-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
নিউ সাউথ ওয়েলসের ক্রিকেটার
ফিলাডেলফিয়ানের ক্রিকেটার
সিডনি থেকে আগত ক্রিকেটার
আলসিবিয়াদে ফাঞ্চুল্লো আ স্কলা

আলসিবিয়াদে ফাঞ্চুল্লো আ স্কলা  () হল একটি ইতালীয় সংলাপ। এই সংলাপটির রচয়িতার নাম জানা যায় না। ১৬৫২ সালে এটি প্রকাশিত হয়েছিল। সংলাপটি কিছুটা প্লেটোনিক সংলাপের অনুকরণে রচিত। এটি সমকামী সডোমির (পায়ুকামিতা) সমর্থনে রচিত হয়। সংলাপটির পটভূমি প্রাচীন এথেন্স। এই সংলাপের শিক্ষক চরিত্রটিকে সক্রেটিসের আদলে উপস্থাপনা করা হয়েছে। তিনি তার অন্যতম ছাত্র অ্যালসিবায়াডেসের সঙ্গে সম্পর্ক স্থাপন করতে চাইছিলেন। অ্যালসিবায়াডেস তার প্রস্তাবে সম্মত হচ্ছিলেন না। তিনি অলংকারের প্রয়োগ ও সোফিস্ট্রির সকল প্রকার কৌশল গ্রহণ করে তাকে নিরস্ত করার চেষ্টা করছিলেন। তার যুক্তি ছিল প্রকৃতি দেবী আমাদের যৌনাঙ্গগুলি দান করেছেন আমাদের নিজেদের উপভোগ করার জন্য। অন্য উপায়ে সেগুলি ব্যবহার করলে তারই অপমান করা হয়। তিনি গ্রিক পুরাণ ও সংস্কৃতি থেকে উদাহরণ দেখান। সেই সঙ্গে সদোম ও গোমোরাহ গল্প-ভিত্তিক উদাহরণও প্রদর্শন করেন। এই সংলাপটি হল "বালকামী স্বপ্নের একটি বলপূর্বক যাত্রা এবং বিংশ শতাব্দীর পূর্বে লিখিত এই বিষয়ের উপর সর্বাপেক্ষা সৎ ও সর্বাপেক্ষা দ্ব্যর্থতামুক্ত রচনা।" এটিকে বলা হয় "প্রথম সমকামী উপন্যাস।"

বহু বছর এই সংলাপটির রচয়িতার নাম রহস্যাবৃত ছিল। প্রথম দিকে এই রচনাটি পিয়েত্রো আরেন্টিনোর রচনা হিসেবে চিহ্নিত করা হত। কিনতি ১৮৮৮ সালে একটি নিবন্ধে অ্যাকিলি নেরি এই রচনার লেখক হিসেবে অ্যান্টোনিও রোক্কো নামে এক স্বাধীনচেতা যাজক ও দার্শনিককে চিহ্নিত করেন। এই ব্যক্তি জিওভান বাত্তিস্তা লোরেনডান কর্তৃক প্রতিষ্ঠিত অ্যাকাডেমিয়া ডেজিল ইনকগনিটি নামক সংস্থার সদস্য ছিলেন।

এই রচনাটি নির্লজ্জভাবে স্পষ্টভাষায় রচিত। বলা হয়ে থাকে, "লাম্পট্যবাদী ধারার অনুরূপ বইগুলির পরিপ্রেক্ষিতে একটি সংশয়বাদী দার্শনিক ধারার মূল অর্থে এই শব্দটিকে ব্যবহার করে এটি বোঝা আবশ্যক।"

তথ্যসূত্র 

১৬৫২-এর বই
সংলাপ
পুরুষ-সমকামী কথাসাহিত্য
বালকামী সাহিত্য
লেখকের নাম অজ্ঞাত অবস্থায় প্রকাশিত রচনা
এলজিবিটি ইতিহাসে ১৭শ শতাব্দী